ઉર્વશીના કોન્ટ્રોવર્સિના ખાતામાં સૌથી પહેલું નામ છે બોલિવૂડના સુલતાન સલમાન ખાનનું. ગ્રેટ ગ્રાન્ડ મસ્તીનો સેટ હોય, સલમાનની બર્થ ડે પાર્ટી હોય કે સલમાન-લૂલિયાનું બ્રેકઅપ; દરેક જગ્યાએ એક નામ કોમન છે, ઉર્વશી રૌતેલા! ઘણા તો એમ પણ કહે છે કે ઉર્વશી સલમાનની નવી ગર્લફ્રેન્ડ છે. ગ્રેટ ગ્રાન્ડ મસ્તીના સેટ પરના ઉર્વશી અને સલમાનના અનેક ફોટા સોશિયલ મીડિયા પર વાયરલ થયા હતા. આ ઉપરાંત છેલ્લા ઘણા સમયથી ઉર્વશી અવારનવાર ગેલેક્સી એપાર્ટમેન્ટની મુલાકાતો પણ લેતી રહે છે.